ÖK a sajtóban, médiában | Ökológiai és Botanikai Intézet
2019-06-27 M1 Szemtől Szembe
Nemzetközi Duna Nap - Záray Gyula professzor az M1 Szemtől szembe című műsorában
A Nemzetközi Duna Nap alkalmából a műsor vendége volt Kovács Péter (Nemzetközi Duna védelmi Bizottság elnöke) és Záray Gyula professzor (MTA Ökológiai Kutatóközpont).
A Duna Európa második leghosszabb folyója, mintegy 80 millió ember él a Duna völgyben. Hivatalosan most indítják a negyedik részletes Duna felmérést, ez egy hatévente megismételt adott metodikákkal végzett részletes vizsgálat sorozat. A Duna helyzete az elmúlt évtizedekben sok szempontból javult a több országban kiépült szennyvíztisztító telepeknek köszönhetően.
Záray professzor felhívta a figyelmet, hogy ez a részletes vizsgálat nagyon fontos, mert megfelelő protokollok alapján történik a mintavétel, ennek alapján lehet megalapozott véleményt nyilvánítani a Dunáról. Az aktuális probléma, hogy a folyóvízben levő antibiotikum maradványok a baktérium rezisztencia kialakulása miatt jelentenek veszélyt. Ez a rezisztencia pl. a tuberkulózis újabb fellángolásához vezethet. A rezisztencia kialakulásának megelőzése szempontjából nagyon pontos, hogy a fel nem használt gyógyszereket a gyógyszertárba vigyük vissza, ne kerüljön a lefolyóba. Az antibiotikumok szedését is ésszerűen csökkenteni kell. A vegyipar fejlődésével sokféle új szintetikus molekulát gyártunk. Jelenleg még nem ismerjük az ivóvízben mikro mennyiségben jelenlevő gyógyszer maradványok hosszútávú és szinergikus hatását. Magyarországon is el kell érni a negyedik szintű szennyvíz tisztítást.
2019-06-27 Kossuth Rádió, MTV
Záray Gyula professzor a Kossuth Rádió és az MTV műsoraiban
...A műsor vendége Kovács Péter a Nemzetközi Duna Védelmi Bizottság országos elnöke és Záray Gyula a Magyar Tudományos Akadémia Ökológiai Intézetének tudományos tanácsadója. - Címkék: Duna, 20017, 2007, 2013, átfogó vízminőségi felmérés, tendencia, prognózis, kémia, biológiai, - MTV (06.27-17:32 (hossza: 21 perc))
A Duna vízminősége (06.27-10:49 (hossza: 8 perc)) Kossuth Rádió - Napközben
Veszélyes lehet az élővízek antibiotikum- és mikroműanyag-szintje (06.27-14:25 (hossza: 6 perc)) MTV]
2019-06-27 Kossuth Rádió Felfedező
Szilágyi András az evolúciós robotikáról a Kossuth Rádió Felfedező című műsorában
Szilágyi András az MTA Ökológiai Kutatóközpont és az ELTE tudományos főmunkatársa a Felfedező című műsorban arról beszélt, hogy Magyarországon meg szeretnék honosítani az evolúciós robotika tudományágát. Vizsgálataik az evolúció egészét felölelik, de ezen belül a nagy evolúciós átmenetekre koncentrálnak. Az emberi kommunikáció megjelenésével foglalkoznak. Egy 40 robotból álló robotparkkal a konfrontatív dögevés forgatókönyvet tervezik modellezni. A hipotetikus élelem megtalálása kényszeríti ki a kommunikációt , a jobb kommunikációs képességekkel rendelkezők robotok tudását nagyobb valószínűséggel írják át az utódokba. Gyors és effektív szimulációját hozzák így létre az evolúciós folyamatnak. Hasonlóan történhetett a természetes egyszerű nyelvek kialakulása is. Azt kívánják bebizonyítani, hogy a kommunikáció és a kooperáció egy együttes folyamatban jött létre.